Document ID: 32004R2044

KOMMISSIONENS FORORDNING (EF) Nr. 2044/2004
af 29. november 2004
om fastsættelse af justeringskoefficienter til multiplikation af referencemængden for de enkelte traditionelle importører under A/B- og C-importtoldkontingenterne for bananer for 2004
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 404/93 af 13. februar 1993 om den fælles markedsordning for bananer (1), særlig artikel 20,
under henvisning til Kommissionens forordning (EF) nr. 896/2001 af 7. maj 2001 om gennemførelsesbestemmelser til Rådets forordning (EØF) nr. 404/93 for så vidt angår ordningen for indførsel af bananer til EF (2), særlig artikel 5, stk. 3, og
ud fra følgende betragtninger:
(1)
I artikel 4, stk. 1, i Kommissionens forordning (EF) nr. 896/2001 af 7. maj 2001 om gennemførelsesbestemmelser til Rådets forordning (EØF) nr. 404/93 for så vidt angår ordningen for indførsel af bananer til EF er der fastsat en beregningsmetode for de traditionelle A/B- og C-importørers referencemængde for årene 2004 og 2005 på grundlag af disse importørers anvendelse af importlicenser i et referenceår.
(2)
Ifølge medlemsstaternes meddelelser, jf. artikel 5, stk. 2, i forordning (EF) nr. 896/2001, andrager de samlede således fastlagte referencemængder for 2004 2 197 147,342 t for samtlige traditionelle A/B-importører og 630 713,105 t for samtlige traditionelle C-importører.
(3)
Uanset artikel 5, stk. 3, i forordning (EF) nr. 896/2001 blev der ikke ved Kommissionens forordning (EF) nr. 2036/2003 af 19. november 2003 (3) foreløbigt fastsat justeringskoefficienter til multiplikation af de enkelte traditionelle importørers referencemængde under A/B- og C-importtoldkontingenterne for bananer for 2004 for at muliggøre vedtagelsen af passende foranstaltninger, der måtte vise sig berettiget for at behandle særlige nødsituationer og tage hensyn til igangværende retssager.
(4)
For 2004 er 5 731,658 t og 5 642,248 t disponible for henholdsvis A/B- og C- toldkontingenterne. I medfør af artikel 5, stk. 3, i forordning (EF) nr. 896/2001 bør der fastsættes en justeringskoefficient til multiplikation af de enkelte traditionelle importørers referencemængde i hver af de to kategorier A/B- og C-importører, og forordning (EF) nr. 2036/2003 bør ophæves.
(5)
Det bør fastsættes, at der udstedes importlicenser for de disponible mængder.
(6)
Bestemmelserne i nærværende forordning bør træde i kraft straks for at gøre det muligt at udstede importlicenser hurtigst muligt.
(7)
De i denne forordning fastsatte foranstaltninger er i overensstemmelse med udtalelse fra Forvaltningskomitéen for Bananer -
UDSTEDT FØLGENDE FORORDNING:
Artikel 1
Med hensyn til A/B- og C-toldkontingenterne i artikel 18 i forordning (EØF) nr. 404/93 fastsættes justeringskoefficienten i artikel 5, stk. 3, i forordning (EF) nr. 896/2001 for 2004 til:
-
1,00261 for hver traditionel A/B-importør
-
1,00894 for hver traditionel C-importør.
Medlemsstaternes myndigheder underretter senest den 3. december 2004 de pågældende importører om den referencemængde, der er blevet justeret i henhold til denne artikel.
Artikel 2
Importørerne kan indgive licensansøgninger den 7. og 8. december 2004.
For at kunne antages må de ansøgninger om importlicens, der indgives af en traditionel importør, ikke vedrøre en mængde, der er større end forskellen mellem den referencemængde, der er meddelt i medfør af artikel 1, og summen af mængderne i de importlicenser, der blev udstedt til den pågældende importør for 2004.
De nationale myndigheder udsteder straks importlicenserne.
Artikel 3
Forordning (EF) nr. 2036/2003 ophæves.
Artikel 4
Denne forordning træder i kraft på dagen for offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 29. november 2004.

Labels: 3
17